CELEX: 32021D1220
Language: hr
Date: 2021-07-26 00:00:00
Title: Provedbena odluka Komisije (EU) 2021/1220 оd 26. srpnja 2021. o izmjeni Provedbene odluke (EU) 2021/76 u pogledu usklađenih normi sa sigurnosnim pravilima za konstrukciju i ugradnju vatrogasnih dizala i za način rada dizala u slučaju požara (Tekst značajan za EGP)

27.7.2021   
               
               
                  HR
               
               
                  Službeni list Europske unije
               
               
                  L 267/17
               
            
         PROVEDBENA ODLUKA KOMISIJE (EU) 2021/1220
         оd 26. srpnja 2021.
         o izmjeni Provedbene odluke (EU) 2021/76 u pogledu usklađenih normi sa sigurnosnim pravilima za konstrukciju i ugradnju vatrogasnih dizala i za način rada dizala u slučaju požara
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1025/2012 Europskog parlamenta i Vijeća od 25. listopada 2012. o europskoj normizaciji, o izmjeni direktiva Vijeća 89/686/EEZ i 93/15/EEZ i direktiva 94/9/EZ, 94/25/EZ, 95/16/EZ, 97/23/EZ, 98/34/EZ, 2004/22/EZ, 2007/23/EZ, 2009/23/EZ i 2009/105/EZ Europskog parlamenta i Vijeća te o stavljanju izvan snage Odluke Vijeća 87/95/EEZ i Odluke br. 1673/2006/EZ Europskog parlamenta i Vijeća (1), a posebno njezin članak 10. stavak 6.,
         budući da:
         
                     (1)
                  
                  
                     U skladu s člankom 14. Direktive 2014/33/EU Europskog parlamenta i Vijeća (2), ako su dizala i sigurnosne komponente za dizala u skladu s usklađenim normama ili dijelovima usklađenih normi na koje se upućuje u objavama u Službenom listu Europske unije, pretpostavlja se da ta dizala i sigurnosne komponente za dizala ispunjavaju bitne zdravstvene i sigurnosne zahtjeve iz Priloga I. toj direktivi koji su obuhvaćeni tim normama ili dijelovima tih normi.
                  
               
                     (2)
                  
                  
                     Provedbenom odlukom Komisije C(2016) 5884 (3) Komisija je Europskom odboru za normizaciju (CEN) uputila zahtjev za izradu i reviziju usklađenih normi za potrebe Direktive 2014/33/EU kako bi se osiguralo da one i dalje obuhvaćaju općenito prihvaćena najnovija dostignuća radi ispunjavanja bitnih zdravstvenih i sigurnosnih zahtjeva iz Priloga I. Direktivi 2014/33/EU i, prema potrebi, bitnih zdravstvenih i sigurnosnih zahtjeva iz Priloga I. Direktivi 2006/42/EZ Europskog parlamenta i Vijeća (4), kako je utvrđeno u točki 1.1. Priloga I. Direktivi 2014/33/EU.
                  
               
                     (3)
                  
                  
                     Na temelju zahtjeva iz Provedbene odluke C(2016) 5884 CEN je revidirao usklađene norme EN 81-72:2015 i EN 81-73:2016 na koje se upućuje u objavama u Provedbenoj odluci Komisije (EU) 2021/76 (5). Revizija je provedena radi prilagođavanja tih normi pravnom okviru Direktive 2014/33/EU i radi povećanja pravne sigurnost i jasnoće, među ostalim sastavljanjem preciznijeg Priloga ZA i navođenjem datiranih normativnih upućivanja. To je dovelo do donošenja usklađene norme EN 81-72:2020 o sigurnosnim pravilima za konstrukciju i ugradnju vatrogasnih dizala i usklađene norme EN 81-73:2020 o načinu rada dizala u slučaju požara. U reviziji usklađenih normi EN 81-72:2015 i EN 81-73:2016 nisu napravljene značajne tehničke izmjene.
                  
               
                     (4)
                  
                  
                     Komisija je zajedno s CEN-om ocijenila jesu li usklađene norme EN 81-72:2020 i EN 81-73:2020 u skladu sa zahtjevom iz Provedbene odluke C(2016) 5884.
                  
               
                     (5)
                  
                  
                     Usklađene norme EN 81-72:2020 i EN 81-73:2020 ispunjavaju bitne zdravstvene i sigurnosne zahtjeve iz Direktive 2014/33/EU koji se njima nastoje obuhvatiti. Stoga je upućivanja na te norme primjereno objaviti u Službenom listu Europske unije.
                  
               
                     (6)
                  
                  
                     Usklađene norme EN 81-72:2020 i EN 81-73:2020 zamjenjuju usklađene norme EN 81-72:2015 i EN 81-73:2016. Stoga je iz Službenog lista Europske unije potrebno povući upućivanja na usklađene norme EN 81-72:2015 i EN 81-73:2016.
                  
               
                     (7)
                  
                  
                     Kako bi se proizvođačima dalo dovoljno vremena da se pripreme za primjenu usklađenih normi EN 81-72:2020 i EN 81-73:2020, potrebno je odgoditi povlačenje upućivanja na usklađene norme EN 81-72:2015 i EN 81-73:2016.
                  
               
                     (8)
                  
                  
                     Provedbenu odluku (EU) 2021/76 trebalo bi stoga izmijeniti na odgovarajući način.
                  
               
                     (9)
                  
                  
                     Sukladnost s usklađenom normom stvara pretpostavku sukladnosti s odgovarajućim bitnim zahtjevima iz zakonodavstva Unije o usklađivanju od datuma objave upućivanja na takvu normu u Službenom listu Europske unije. Ova bi Odluka stoga trebala stupiti na snagu na dan objave,
                  
               DONIJELA JE OVU ODLUKU:
         
            Članak 1.
            Prilog I. Provedbenoj odluci (EU) 2021/76 mijenja se u skladu s Prilogom ovoj Odluci.
         
         
            Članak 2.
            Ova Odluka stupa na snagu na dan objave u Službenom listu Europske unije.
            Točke 1. i 3. Priloga primjenjuju se od 27. siječnja 2023.
         
         
            Sastavljeno u Bruxellesu 26. srpnja 2021.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 316, 14.11.2012., str. 12.
         
         
            (2)  Direktiva 2014/33/EU Europskog parlamenta i Vijeća od 26. veljače 2014. o usklađivanju zakonodavstava država članica u odnosu na dizala i sigurnosne komponente za dizala (SL L 96, 29.3.2014., str. 251.).
         
            (3)  Provedbena odluka Komisije C(2016) 5884 od 21. rujna 2016. o zahtjevu za normizaciju upućenom Europskom odboru za normizaciju u vezi s dizalima i sigurnosnim komponentama za dizala radi potpore Direktivi 2014/33/EU Europskog parlamenta i Vijeća.
         
            (4)  Direktiva 2006/42/EZ Europskog parlamenta i Vijeća od 17. svibnja 2006. o strojevima o izmjeni Direktive 95/16/EZ (SL L 157, 9.6.2006., str. 24.).
         
            (5)  Provedbena odluka Komisije (EU) 2021/76 оd 26. siječnja 2021. o usklađenim normama za dizala i sigurnosne komponente za dizala sastavljenima za potrebe Direktive 2014/33/EU Europskog parlamenta i Vijeća (SL L 27, 27.1.2021., str. 20.).
      
      
         
            PRILOG
            Prilog I. Provedbenoj odluci (EU) 2021/76 mijenja se kako slijedi:
            
                        1.
                     
                     
                        briše se unos 9;
                     
                  
                        2.
                     
                     
                        umeće se unos 9.a:
                        
                                    „9.a
                                 
                                 
                                    EN 81-72:2020
                                    Sigurnosna pravila za konstrukciju i ugradnju dizala – Posebna primjena za osobna dizala i osobna teretna dizala – 72. dio: Vatrogasna dizala”;
                                 
                              
                  
                        3.
                     
                     
                        briše se unos 10;
                     
                  
                        4.
                     
                     
                        umeće se unos 10.a:
                        
                                    „10.a
                                 
                                 
                                    EN 81-73:2020
                                    Sigurnosna pravila za konstrukciju i ugradnju dizala – Posebna primjena za osobna dizala i osobna teretna dizala – 73. dio: Način rada dizala u slučaju požara”.